<classify> Mbio hizo zilifanyika mwishoni mwa wiki iliyopita wilayani Karatu, ambapo mgeni rasmi alikuwa Waziri wa Maliasili na Utalii, Prof. Jumanne Maghembe.Mbali na kushiriki katika udhamini wa mbio hizo, baadhi ya wafanyakazi wa benki hiyo walijumuika na washiriki wengine katika mbio za Kilometa 5 zilizohusisha kundi la washiriki kutoka mashirika na taasisi mbalimbali.Ni wazi taasisi za kifedha tukiwemo Benki ya Exim ustawi wetu unategemea sana uwepo wa jamii yenye afya na ndio maana tumekuwa mstari wa mbele kushiriki mbio hizi kwa maana ya kuhamasisha michezo, lakini pia kuunga mkono malengo yake yaani kuikabili malaria na kusaidia elimu, alisema mwakilishi wa benki hiyo, Emmanuel Mwamkinga, Meneja wa benki ya Exim tawi la Karatu.  <topic>: MICHEZO 